Nøgleord

Sagens genstand

Afgørelse



Nøgleord

Landbrug – fælles landbrugspolitik – finansiering af EUGFL, EGFL og ELFUL – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – rækkevidde (Kommissionens forordning nr. 796/2004, art. 29, og nr. 1975/2006, art. 12, stk. 1, art. 14, stk.§ 2, og art. 15) (jf. præmis 32-34)

2. Institutionernes retsakter – begrundelse – forpligtelse – rækkevidde – afgørelse om afslutning af regnskaber over udgifter finansieret af EUGFL, EGFL og ELFUL – Kommissionens forpligtelse til i en afgørelse vedrørende udelukkelse af visse udgifter fra EU-finansiering at angive de forpligtelser, som medlemsstaten angiveligt ikke har overholdt (art. 296 TEUF; Kommissionens forordning nr. 796/2004 og nr. 1975/2006) (jf. præmis 37, 38, 79, 90 og 91)

3. Landbrug – fælles landbrugspolitik – finansiering af EUGFL, EGFL og ELFUL – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – udarbejdelse af en rapport for hver kontrol på stedet – nødvendigt indhold (Kommissionens forordning nr. 796/2004, art. 28, stk. 1) (jf. præmis 51 og 52)

4. Landbrug – fælles landbrugspolitik – finansiering af EUGFL, EGFL og ELFUL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstaten (Kommissionens forordning nr. 1974/2006, art. 27, stk. 3, og nr. 1975/2006, art. 10) (jf. præmis 101-105, 110 og 118)

5. EU-ret – principper – proportionalitet – rækkevidde (art. 5, stk. 4, TEU) (jf. præmis 113)

6. Landbrug – fælles landbrugspolitik – finansiering af EUGFL, EGFL og ELFUL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – fast finansiel korrektion på 5% på baggrund af utilstrækkeligheden af en medlemsstats kontrol med overholdelsen af de miljømæssige foranstaltninger, som er forbundet med kriteriet vedrørende brug af gødning – lovlig – betingelser (Rådets forordning nr. 1290/2005, art. 31, stk. 2) (jf. præmis 114, 115, 120 og 121)

Sagens genstand

Angående

Påstand om annullation af Kommissionens gennemførelsesafgørelse 2013/214/EU af 2. maj 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 123, s. 11).

Afgørelse

Konklusion

1) Kommissionens gennemførelsesafgørelse 2013/214/EU af 2. maj 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres for så vidt angår pålæggelsen af en finansiel korrektion på 2% på Den Hellenske Republik, for så vidt angår underforanstaltningerne vedrørende landbrugsmiljø »økologisk landbrug« og »økologisk opdræt«.

2) I øvrigt frifindes Europa-Kommissionen.

3) Den Hellenske Republik og Kommissionen bærer deres egne omkostninger.